tomron87/hebrew-wikipedia-sentences-corpus huggingface dataset:
ההקדמה לעידן התגליות הייתה סדרת מסעות של אירופאים שחצו את אירואסיה בסוף ימי הביניים.
בזמן שהם איימו על אירופה, המונגולים גם גרמו לאיחוד חלקים נרחבים באירואסיה, ויצרו דרכי מסחר ותקשורת חדשות שהשתרעו מהמזרח התיכון ועד סין.
אירופאים רבים ניצלו רשת מסחר זו לחקירת המזרח.
חוקרים אלה היו ברובם איטלקים, כי באותה תקופה המסחר בין אירופה למזרח התיכון נשלט ברובו על ידי סוחרים מערי המדינה באיטליה.
גם האפיפיור שלח מספר משלחות מחקר מזרחה בתקווה למצוא שם מומרים ולהפיץ את הנצרות (ר' אגדת הכומר יוחנן).
החוקר הראשון שהפליג מזרחה היה האיטלקי ג'ובאני דה פיאן דל קרפינה במסעו למונגוליה ובחזרה, בין 1241–1247. ואולם, החוקר המפורסם ביותר היה מרקו פולו, שכתב על מסעותיו ברחבי אסיה בין 1271–1295, בתארו את הביקור כאורח בחצרו שלקובלאי חאן.
ב-1439 הסוחר ניקולו דה קונטי המשיך במסורת של מרקו פולו ופרסם ספר על מסעותיו בהודו ובדרום-מזרח אסיה.
ברם למסעות אלה לא הייתה השפעה גדולה על מהלך ההיסטוריה.
האימפריה המונגולית קרסה במהירות והמסע למזרח הפך לקשה ומסוכן יותר.
גם מגפת המוות השחור במהלך המאה ה-14 מנעה מסחר ומסעות.
דרך המסחר היבשתית לאסיה הייתה ארוכה וקשה מדי למסחר יעיל ורווחי, וכן הייתה נתונה בידיהן של אימפריות איסלאמיות העוינות את האירופאים.
עם המצאת ספינות הקאראק והקרוולה במאה ה-15 בחצי האי האיברי יזמו האירופאים שוב מסעות למזרח.
חרף לחימתם של הספרדים והפורטוגלים כנגד המורים בחצי האי האיברי, הם גם הרוויחו מהמגע עימם: בבניית הספינות המתקדמות החדשות השתמשו בידע ערבי, וכמו כן דרך הערבים האירופאים גם גילו מחדש את הידע בגאוגרפיה מימי יוון העתיקה, שאיפשר להם להבין טוב יותר את צורתן של יבשות אפריקה ואסיה.
הגל הגדול הראשון של מסעות מחקר הושק על ידי הנסיך הפורטוגלי אנריקה הספן.
הפורטוגלים הפליגו ראשונים למרחבי האוקיינוס האטלנטי וכך גילו את איי מדיירה ב-1419 ואת האיים האזוריים ב-1427, שהפכו למושבות פורטוגזיות.
אך תוכניתו החשובה ביותר של אנריקה הייתה חקר החוף המערבי של אפריקה.
במשך מאות שנים דרכי המסחר היחידות שחיברו בין אירופה למערב אפריקה עברו דרך מדבר סהרה.
דרכים אלה בהן העבירו בעיקר עבדים וזהב, נשלטו על ידי המדינות האיסלמיות של צפון אפריקה, אויבותיהן של ספרד ופורטוגל.
הפורטוגלים קיוו לעקוף את הערבים על ידי מסחר ישיר עם מערב אפריקה דרך הים, ובנוסף הם האמינו כי דרומית לסהרה הם ימצאו מדינות נוצריות שיעזרו במאבקם נגד הערבים.
הנווטים הפורטוגלים התקדמו לאט אך ביציבות והצליחו כל שנה להרחיק יותר דרומה, עד שב-1434 הצליחו לעבור את מכשול כף בוז'אדור.
בצו אפיפיורי שניתן ב-1455 נקבע כי פורטוגל, כממלכה קתולית, תזכה במונופול למדינות החדשות שיתגלו מעבר לכף בוז'אדור.
תוך שני עשורים החוקרים הפורטוגלים התגברו על מחסום הסהרה והקימו תחנת מסחר בעבדים בסנגל דהיום.
הם המשיכו דרומה והקימו תחנות מסחר ומבצרים באלמינה (גאנה דהיום) ובסאו טומה ופרינסיפה, שם הוקמה המושבה הפורטוגלית הראשונה שנועדה לייצור סוכר; במקביל, הזהב שיובא לפורטוגל מגינאה עזר להכשיר את המשלחות הבאות.
ב-1482 משלחת בפיקודו של דיוגו קאו יצרה לראשונה קשר עם ממלכת קונגו, אך פריצת הדרך הגדולה ביותר הייתה ב-1487 כשבארתולומיאו דיאש הקיף לראשונה את כף התקווה הטובה ובכך הוכיח שניתן להגיע דרך הים לאוקיינוס ההודי.
ב-1498 וסקו דה גמה עשה זאת בדיוק והיה לאירופאי הראשון שהגיע להודו דרך הים.
יריבתה של פורטוגל, ממלכת קסטיליה, התמהמהה בחקר האוקיינוס האטלנטי, ורק בסוף המאה ה-15 ימאים קסטיליאנים החלו להתחרות בשכניהם.
התחרות הראשונה הייתה בשליטה על האיים הקנריים, בה ניצחה פורטוגל.
רק עם איחודן של קסטיליה וארגון וסיום הרקונקיסטה החלה הממלכה המאוחדת הגדולה להקדיש עצמה ביסודיות לגילוי דרכי מסחר חדשות ולייסוד קולוניות מעבר לים.
ב-1492 מלכי ספרד המשותפים פרננדו השני, מלך אראגון ואיזבלה הראשונה, מלכת קסטיליה כבשו את ממלכת גרנדה מידי המורים, מה שהכניס הון רב לאוצרם.
הם החליטו להקדיש את הכסף למסעו של כריסטופר קולומבוס, בתקווה שהוא ימצא דרך ימית לאסיה בהפלגה מערבה, דרך שתעקוף את השליטה הפורטוגזית באפריקה ובאוקיינוס ההודי.
קולומבוס לא הגיע לאסיה, תחת זאת גילה יבשת חדשה: את אמריקה.
הוא נחת לראשונה באיי הבהאמה ב-12 באוקטובר 1492, אך הגיע לראשונה ממש ליבשת דרום אמריקה רק במסעו השלישי, ב-1498; עד ליום מותו קולומבוס היה בטוח שהוא הגיע לאסיה.
ב-1500 נווט פורטוגלי בשם פדרו קברל גילה לראשונה את ברזיל דהיום, ועניין חלוקת העולם החדש בין שתי המעצמות הימיות הפך לנושא קריטי.
לפי צו שפרסם האפיפיור ב-1494 נקבע כי כל הארצות החדשות שהתגלו או יתגלו בעתיד יחולקו רק בין ספרד לפורטוגל, כך שפורטוגל קיבלה את כל מה שממזרח לקו דמיוני שעבר כ-270 ליגות מזרחית לכף ורדה (אזור שכלל את כל אפריקה, אסיה ומזרח דרום אמריקה, כלומר ברזיל).
לעומת זאת ספרד קיבלה את כל האדמה שממערב לקו זה, אדמה שלא נחקרה כלל עד אותה תקופה, וכללה את כל מערב אמריקה ואת איי האוקיינוס השקט.
קולומבוס ומגלי ארצות ספרדים אחרים בזמנו, התאכזבו תחילה מתגליותיהם: בניגוד לבני אפריקה ואסיה, לתושבי האיים הקריבים לא היה כמעט במה לסחור עם יורדי הים הספרדים.
רק כשהיבשת עצמה החלה להיחשף הספרדים גילו את העושר שהיה בה, בעיקר את הזהב הרב.
הספרדים גילו באמריקה אימפריות שהיו גדולות בשטחן ובאוכלוסייתן כמו אלו שבאירופה, אך גדודים קטנים של קונקיסטאדורים ספרדים בסיוע שבטים מקומיים בני בריתם, הצליחו להשתלט על כולן.
שתי האימפריות החזקות והחשובות ביותר אותן הביסו הספרדים היו האצטקים במקסיקו דהיום, והאינקה בפרו ואקוודור של היום.
אימפריות אלו לא הוכרעו רק בכוח החרב, אלא גם על ידי מגפות של מחלות כמו האבעבועות שחורות שהביאו עימם האירופאים.
עם ביסוס השליטה הספרדית באזור, הכובשים הספרדים הפנו תשומת לבם למציאת וייצוא זהב וכסף.
ב-1519 המלכים הספרדים מימנו את מסעו של פרדיננד מגלן הפורטוגלי (באותה התקופה היה נהוג שממשלות העסיקו מגלי ארצות מנוסים ממדינות שונות); מטרת המסע הייתה כשל מסעו של קולומבוס: למצוא את "איי התבלינים", ככל הנראה איי מאלוקו של היום, ולהכפיפם לשלטון הכתר הספרדי.
המסע, שלקח שלוש שנים, היה מוצלח ביותר והיווה את הקפת כדור הארץ המלאה הראשונה בהיסטוריה.
המסע גם ביסס את נוכחות ספרד באוקיינוס השקט ואיפשר את פתיחת דרך המסחר הימית בין סין, אמריקה ואירופה.
התגליות וההתיישבויות הפורטוגליות נמשכו למרות התחרות החדשה עם ספרד.
הפורטוגלים היו האירופאים הראשונים שסחרו עם יפן, ותחת שלטונו של המלך מנואל הראשון, פתחה המלוכה הפורטוגלית בתוכנית שנועדה לשמור על השליטה באדמות ובדרכי המסחר שלהם.
האסטרטגיה הייתה בניית סדרת מבצרים שיאפשרו להם לשלוט על כל דרכי המסחר החשובות של המזרח.
מבצרים אלו נבנו בחוף הזהב (גאנה של היום), לואנדה, מוזמביק, זנזיבר, מומבסה, סוקוטרה, הורמוז (דרום איראן של היום, במצר הורמוז), קולקטה, גואה, מומבאי, מלאקה (במלזיה של היום), מקאו וטימור.
בנוסף לכך, הפורטוגלים גם שלטו בברזיל.
פורטוגל התקשתה בהרחבת האימפריה שלה לפנים הארץ והתרכזה בעיקר בשליטה על האזורים החופיים.
עם הזמן האומה התגלתה כקטנה מדי כדי לספק את הממון ואת כוח האדם הנדרש לנהל ולהגן על אימפריה כל כך גדולה.
המבצרים שהתפשטו ברחבי העולם היו בחלקם נטושים, או לא מצוידים מספיק, ולא יכלו להתמודד עם האומות הגדולות יותר שהחלו בהדרגה גם הן להתיישב במזרח.
ב-1580 פליפה השני, מלך ספרד הפך גם למלך פורטוגל מתוקף היותו נכדו של מנואל הראשון, מלך פורטוגל, ושתי האימפריות שאוחדו יחדיו היו פשוט קטנות מדי כדי להמשיך לשלוט בעולם ללא תחרות.
הצרפתים (הקתולים) ההולנדים והאנגלים (הפרוטסטנטים) התעלמו מצו האפיפיור שחילק את העולם החדש בין ספרד לפורטוגל, ובמהלך המאה ה-17, עם ייסוד עוד ועוד דרכי מסחר הולנדיות, אנגליות וצרפתיות במזרח, על חשבונה של פורטוגל, הפכו המעצמות החדשות לחזקות ועשירות דיין והחלו להשתלט על המושבות הפורטוגליות במערב אפריקה, במזרח התיכון ובמזרח הרחוק.
חלק מהמושבות, כמו מומבאי, ניתנו במתנה ללא קרב (המושבה ניתנה לאנגליה כמתנת חתונה לרגל נישואי קתרינה, נסיכת פורטוגל וצ'ארלס השני, מלך אנגליה).
המושבות במקאו, מזרח טימור, גואה, אנגולה, מוזמביק וברזיל נשארו בשליטת פורטוגל.
המדינות שמחוץ לחצי האי האיברי סירבו להכיר בחלוקת העולם החדש לפי צו האפיפיור.
לצרפת, הולנד ואנגליה הייתה מסורת ימית ארוכת ימים, וטכנולוגיות הניווט ובניית הספינות האיברית עברה בהדרגה צפונה.
מסע הגילוי הראשון של מדינה צפון אירופאית היה זה של ג'ון קבוט, איטלקי שמומן על ידי האנגלים, והיה לאירופאי הראשון בעידן החדש להגיע לצפון אמריקה.
האנגלים והצרפתים התרכזו בחקר צפון אמריקה בעוד שספרד לא ששה להיכנס לאזור משום שהייתה עסוקה במרכז ובדרום היבשת.
מסעותיהם של קאבוט, ז'אק קרטייה ואחרים נועדו בעיקר למצוא את המעבר הצפון-מערבי שיאפשר להם דרך ימית צפונית לאסיה.
דרך זו לא נמצאה אולם בתחילת המאה ה-17 החלו מספר מדינות צפון אירופאיות להקים מושבות בחוף המזרחי של צפון אמריקה.
הצפון אירופאים הפכו לאויב הראשי של הפורטוגלים באפריקה ובאוקיינוס ההודי.
ספינות הולנדיות, צרפתיות ואנגליות החלו להתעלם מהמונופול הפורטוגלי וייסדו דרכי מסחר ומושבות משלהן.
הצפון אירופאים היו גם הראשונים לחקור את מערב צפון אמריקה, את האוקיינוס השקט ואת אזור אוקיאניה.
נהוג להגדיר את סיומו של עידן התגליות בראשית המאה ה-17, לאחר שספינות אירופיות וטכנולוגיות ניווט מתקדמות אפשרו הגעה כמעט לכל אזורי העולם המיושב.
אף שבשלב זה כבר היו ידועות יבשות אמריקה, אפריקה ואסיה לקהילייה האירופית, אזורים רבים נותרו בלתי־מוכרים: אוסטרליה נחקרה לראשונה בידי אירופים רק בשנת 1770, ואזורי הקוטב נחקרו באופן שיטתי רק בהמאה ה-19. כמו כן, חקר פנים היבשות — מדבריות, יערות גשם, רכסי הרים ונהרות — נמשך עוד מאות שנים.
המשך חקר העולם לאחר עידן התגליות
לאחר דעיכת מסעות הגילוי הימיים הגדולים, השתנה אופיו של חקר העולם: ממסעות גילוי חד־פעמיים עבר הדגש למחקר שיטתי, מדעי וממוסד, שמטרתו מיפוי מדויק והעמקת הידע על אזורים שכבר היו מוכרים באופן כללי אך לא נחקרו לעומק.
כמו כן המחקר עבר למספר מעצמות מערביות חדשות, שהשתמשו בתהליך שמזין ומחזק את עצמו - שבו עוד מחקרים בתחום הגאוגרפיה ותחומים נוספים הובילו להבנה טובה יותר של העולם לשם צבירה של עוד עוצמה כלכלית, צבאית ופוליטית וניצול חלק מהעוצמה הזו כדי לפתח מסעות מחקר נרחבים ומעמיקים יותר.
מעבר מוקד המחקר למעצמות חדשות
במהלך המאות ה־17–19 עבר מוקד המחקר הגאוגרפי ממעצמות דרום אירופה, ובראשן האימפריה הספרדית והפורטוגזית, למעצמות צפוניות ומרכזיות יותר, במיוחד האימפריה ההולנדית, האימפריה הבריטית, הצרפתית והגרמנית.
מעצמות אלו פיתחו מוסדות מדעיים, אקדמיות למדעים וחברות גאוגרפיות (החברה הגאוגרפית המלכותית, החברה הגאוגרפית הצרפתית החברה הגאוגרפית הרוסית ועוד), והשקיעו משאבים ניכרים במשלחות מחקר מאורגנות וארוכות טווח.
בכך הפך חקר העולם לפעילות ממוסדת ורב־תחומית, הנתמכת בידי מדינות ולא רק בידי יוזמים פרטיים.
במקביל חלו שיפורים טכנולוגיים משמעותיים שאפשרו חקר מדויק, בטוח ומעמיק יותר.
פיתוח מכשירי מדידה אסטרונומיים מתקדמים, מצפנים משופרים וכרונומטרים ימיים מדויקים אפשר חישוב אמין של קו האורך והפחית במידה ניכרת טעויות ניווט.
דוגמה לכך היה פיתוח הכרונומטר הימי במאה ה־18, ובראשו שעוניו של ג'ון הריסון, שנוסו בין היתר במסעותיו של ג'יימס קוק.
שעונים אלו אפשרו לראשונה קביעת מיקום מדויק בלב ים והפכו את המיפוי הימי לשיטתי ואמין.
לצד זאת חלו התקדמויות גם בלוגיסטיקה של מסעות ארוכים.
כבר במאה ה־18 החלו ניסיונות שיטתיים למנוע מחלות ימיות נפוצות, ובראשן צפדינה.
במסעותיו של ג'יימס קוק יושמו לראשונה בקנה מידה רחב עקרונות תזונתיים למניעת המחלה, ובהם צריכת מזון טרי, כרוב כבוש, מיצי פירות ותוספים נוספים, עוד בטרם הובן התפקיד המדויק של ויטמין C.
צעדים אלה הביאו לירידה דרמטית בתמותה והוכיחו כי ניתן לנהל מסעות ימיים ארוכים תוך שמירה על בריאות הצוות.
במאה ה־19 נוספו לכך חידושים טכנולוגיים בתחום שימור המזון, ובראשם פיתוח פחיות השימורים, שאפשרו אספקת מזון בטוחה ויציבה לאורך חודשים ואף שנים.
בתחום הספנות הופיעו במאה ה־19 אוניות קיטור ואוניות ברזל, שהיו עמידות ומהירות יותר ופחות תלויות ברוחות ובתנאי מזג האוויר.
כלי שיט אלו אפשרו תנועה סדירה בנהרות פנימיים, חדירה לעומק יבשות ומיפוי אזורים שבעבר היו קשים או מסוכנים לגישה.
במקביל התפתחו טכניקות מדידה יבשתיות, כגון טריאנגולציה, מדידות גובה מדויקות ושימוש בנתונים מגנטיים, שאפשרו מיפוי מפורט של אזורים הרריים, מדבריים וקטביים.
מיפוי שיטתי של יבשות ואזורים פנימיים
במסגרת זו התפתח בצפון אירופה מיפוי מדויק של חופים, נהרות ואזורים הרריים, בין היתר בעבודתם של קרטוגרפים הולנדים ובריטים.
בדרום אמריקה נחקרו נהרות האמזונס והאורינוקו בידי חוקרים כגון אלכסנדר פון הומבולדט, ששילב מדידות גאוגרפיות עם חקר טבע ונחשב מאבות הגאוגרפיה המודרנית.
באפריקה החלו מסעות חקר לעומק היבשת, כולל אגן הנילוס, הסהרה ומזרח אפריקה, בידי חוקרים כדוגמת ריצ'רד פרנסיס ברטון, ג'ון הנינג ספיק ודייוויד ליווינגסטון.
באסיה הועמק הידע על סיביר ומרכז אסיה במסגרת משלחות רוסיות וגרמניות, ועל תת־היבשת ההודית באמצעות סקרים בריטיים רחבי־היקף.
מסעות אלה שילבו מדידות גאוגרפיות, תצפיות אסטרונומיות ואיסוף נתונים אתנוגרפיים.
בצפון אמריקה התמקד החקר במיפוי פנים היבשת, נהרותיה והאזורים ההרריים שבה.
חוקרים ומודדים, רבים מהם במסגרת משלחות צרפתיות, בריטיות ובהמשך אמריקאיות, מיפו את נהר המיסיסיפי ואגן ניקוזו, את הרי הרוקי ואת אזורי המישורים והיערות בצפון היבשת.
בין הדמויות הבולטות נמנים אלכסנדר מקנזי, שחצה לראשונה את היבשת מצפון לקנדה אל האוקיינוס השקט, וכן משלחת לואיס וקלארק, שפעלה בחסות ארצות הברית ותרמה להבנת הגאוגרפיה, המשאבים והעמים הילידיים של מערב היבשת.
שינוי אופי המחקר ופיתוח מדעים חדשים
במקביל למיפוי הגאוגרפי התפתח חקר הטבע.
בוטנאים, זואולוגים וחוקרי טבע ליוו משלחות מחקר ואספו מינים חדשים של צמחים ובעלי חיים.
עבודתם של חוקרים כגון קארולוס לינאוס ותלמידיו יצרה שיטות סיווג מדעיות שאפשרו מיפוי שיטתי של עולם החי והצומח, והניחו את היסודות לביולוגיה המודרנית ולאקולוגיה.
בתקופה זו הפך חקר העולם ממסעות הרפתקניים למדע מוסדר.
נוצרו תחומי ידע חדשים כגון גאוגרפיה פיזית, קרטוגרפיה, גאולוגיה וגאומורפולוגיה.
חוקרים החלו להבין את מבנה כדור הארץ, תהליכי היווצרות הרים, הרי געש ורעידות אדמה, ואת הקשר בין אקלים, קרקע והתיישבות אנושית.
במאות ה־18 וה־19 התאפיין חקר העולם גם בגילוי אזורים מרוחקים במיוחד או קשים לגישה: חקר אוסטרליה, ניו זילנד ואיי האוקיינוס השקט, וכן משלחות מסוכנות לאזורי הקוטב הארקטי והאנטארקטי.
במקביל נמשכו ניסיונות למיפוי אזורים קשים לגישה כגון איים קטנים ומבודדים, מדבריות נרחבים, נהרות ג'ונגל סבוכים ואזורים הרריים.
בתקופה זו החלו גם ניסיונות שיטתיים להגיע לפסגות הרים גבוהים, כחלק מהתפתחות חקר ההרים והגאומורפולוגיה, ובהם טיפוסים ראשונים בהרי האלפים ובהרי ההימלאיה, ששילבו מדידות גובה, תצפיות אקלימיות וחקר תנאי קיצון.
לצד החקר היבשתי התפתח גם חקר ימי ומדע האוקיינוגרפיה.
משלחות מחקר החלו לחקור את מבנה קרקעית האוקיינוסים, זרמים ימיים והרכב המים.
במחצית השנייה של המאה ה־19 נערכו מדידות עומק ראשונות בקנה מידה עולמי, שחשפו את קיומן של תהומות ימיות עמוקות, ובהן תהום מריאנה, והניחו את היסודות להבנת הטופוגרפיה התת־ימית של כדור הארץ.
מחקרים אלה הרחיבו את תפיסת העולם הגאוגרפית מן היבשה אל מעמקי הים והעמיקו את הידע המדעי על כוכב הלכת כולו.
חקר העולם בתקופה שלאחר עידן התגליות היה כרוך קשר הדוק בהתרחבות קולוניאלית.
גילויים גאוגרפיים ומדעיים אפשרו למעצמות אירופיות ביסוס שליטה טריטוריאלית, הקמת מושבות, פיתוח דרכי מסחר וניצול אוצרות טבע כגון מתכות, קרקעות חקלאיות וחומרי גלם.
בכך שימש הידע המדעי לא רק להבנת העולם, אלא גם ככלי מרכזי בעיצוב הכלכלה, הפוליטיקה והיחסים הבין־לאומיים של העת החדשה.
עידן התבונה: חקירה של תאולוגיה אמיתית ופלאית הוא חיבור מאת ההוגה הרדיקאלי תומאס פיין, אשר מותח בקורת על דתות ממוסדות וטוען שישנן סתירות פנימיות בתנ"ך ובברית החדשה.
הספר פורסם בשני כרכים בשנים 1794 ו-1807.
החלק הראשון של הספר עוסק בעיקר בשלילת הפילוסופיה של האמונה הדתית המבוססת על התנ"ך או על הברית החדשה.
בחלק זה מסביר פיין את הפילוסופיה שמאחורי התפיסה הדאיסטית.
בחלק השני לספר עוסק המחבר בעיקר בביקורת מקרא - ניתוח הטקסט התנכ"י וכתבי הקודש הנוצריים בחיפוש אחר סתירות, חוסר עקביות וסימנים לעריכה מאוחרת.
הספר הפך לרב מכר בארצות הברית, שם הביא להתעוררות דאיסטית קצרת ימים.
הקהל הבריטי, לעומת זאת, שחשש מפני הקצנה פוליטית נוספת בעקבות המהפכה הצרפתית, קיבל את הספר בצורה עוינת יותר.
'עידן התבונה' הציג טיעונים דאיסטים מקובלים, לדוגמה טענת השחיתות בכנסייה הנוצרית וביקורת על מאמציה להשיג עוצמה פוליטית.
פיין הטיף להסתמכות על היגיון במקום על התגלות אלוהית, ושלל טענות שישנם ניסים.
הוא ראה בתנ"ך טקסט ספרותי רגיל ולא ספר שנוצר בהשראה אלוהית.
עידן התבונה אינו אתאיסטי כי אם דאיסטי: הוא תומך בקידום של דת טבעית וטוען כי יש אל-בורא.
האמונה הדאיסטית: פיין טוען כי הוא מאמין באל יחיד ומקווה לאושר מעבר לחיים אלו, הוא מאמין כי חובתו של האדם היא ליצור חברה המבוססת על צדק, חמלה, אהבה ובשוויון בין בני האדם.
פיין מצהיר כי אינו מאמין בדוגמות (קרידה) המקובלות על הדת הנוצרית, היהודית, המוסלמית או כל דת אחרת, זאת כיוון שכל דת מאורגנת מיועדת לשעבד ולהפחיד את בני המין האנושי על מנת להשתלט על מוקדי הכוח והכסף.
התגלות אלוהית: לפי פיין, דתות טוענות כי הוטלה עליהן המשימה להפיץ את בשורת האל בעולם בזכות התגלות האל למייסד הדת: אצל היהודים התגלה ה' למשה, למוחמד ניתן הקוראן על ידי המלאך, וישו שהוא למעשה אל נגלה אל השליחים לאחר מותו.
כך הסיק שלפי כתבי הקודש ההתגלות האלוהית אינה אפשרית לכל אדם אלא רק ליחידים, אשר יכולים לספר לחסידיהם על ההתגלות שקרתה להם ולהעביר את המידע על ההתגלות בכתב או בעל פה לכל בני האדם, אך הם מצידם אינם חווים התגלות אלא רק שמועה על התגלות, ואינם חייבים להאמין באמיתותה.
כך, הבחירה אם להאמין בהתגלות האלוהית למשה, ישו, או מוחמד, נתונות בידיו של האינדיבידואל.
על האינדיבידואל להחליט בעצמו מה סביר יותר - שהאל דיבר ישירות לנביאים או שהעדות להתגלות היא שקרית.
הברית החדשה: לפי פיין הברית החדשה היא מסמך שלא נכתב על ידי ישו, אלא על ידי חסידיו שנים רבות לאחר מותו.
מאחר שהברית החדשה לא נכתבה על ידי ישו, לא היה למחבריה כל יכולת לדעת על אופי לידתו, אלא הם המציאו את סיפור העיבור האלוהי.
כדי להשלים את הסיפור המופלא הומצאה תחייתו של ישו מן המתים, אלא שהתחיה כפי שהיא מסופרת בברית החדשה מתבססת על שבעה או שמונה אנשים שטוענים שראו את ישו, פרט להם אין כל מקורות חיצוניים לתחייתו של ישו.
ישו: לפי פיין ישו היה אדם בעל מעלות טובות והמוסריות לה הטיף הייתה מן הסוג המטיב ביותר, אלא שישו עצמו מעולם לא כתב את חזונו ואנו נאלצים להסתמך על דבריהם של חסידיו לגבי זיכרונות אמיתיים או בדויים מישו, שנים רבות לאחר מותו.
כמו כן אמר שחזונו המוסרי לא היה ייחודי, אלא קדמו לו הוגים כמו קונפוציוס והפילוסופים היוונים.
פיין הוסיף וטען שסיפור לידתו של ישו לפיו נולד מהפריה בין מריה לאלוהים הוא הד למעלליו של האל היווני זאוס, על פי המיתולוגיה שהייתה מקובלת מאוד בתקופתו של ישו, אבי האלים נהג להזדווג עם נשים ובכך ליצור אלים למחצה בעלי יכולות מיוחדות.
מכן סיפור לידתו של ישו אינו ייחודי בנוף לתקופה ולמקום, כך, היהודים שדחו את המיתולוגיה ההלניסטית דחו גם את סיפורו של ישו.
פיין טוען כי ישו היה בן האלוהים במובן שכל אדם הוא יציר הטבע ולכן כל אדם במובן מסוים הוא בן האלוהים.
ביקורת מקרא: בחלק השני של הספר מתרכז פיין בביקורת טקסטואלית של התנ"ך והברית החדשה.
ראשית טען פיין שלא ייתכן שספרי החומש נכתבו על ידי משה, זאת משום שבסיום ספר דברים נכתב על מותו וקבורתו של משה, עובדות שלדבריו לא היו יכולות להיכתב על ידי משה.
מחבר הספר אף הוסיף כי מקום קבורתו של משה אינו ידוע "עד היום הזה" ומכאן שהפסוק נכתב שנים רבות לאחר מות משה.
ראיה נוספת לעריכה מאוחרת מצא פיין בכך שבסיפור ספר בראשית על מלחמתו של אברהם נגד חמשת המלכים כתוב כי אברהם רדפם עד העיר דן.
אך עיר זאת קרויה על שם נינו - דן מבני יעקב.
לדבריו זהו אנכרוניזם המעיד שספר בראשית אינו קדום לימי השופטים, מאות שנים לאחר ימי משה.
רוב הטיעונים של פיין היו זמינים במשך זמן רב קודם לכן עבור האליטה המשכילה, אבל על ידי הצגת הרעיונות באופן ברור ותוקפני כלפי הכנסייה והדת הממוסדת, הוא גרם לדאיזם להיות דבר מושך ונגיש לאוכלוסייה הרחבה.
הספר גם היה זול, והיה לכן גם נגיש למספר גדול יותר של קוראים.
הממשלה הבריטית שחששה שהספר יתרום להפצת רעיונות שנתפסו בשעתו כמהפכניים אסרה על הפצתו בטיעון שמדובר בספר תועבה.
רשויות המשפט בבריטניה העמידו לדין מספר בעלי בתי דפוס ומוכרי ספרים שניסו להדפיס או להפיץ את הספר האסור.
הספר גרם לכך שפיין, שהיה בשעתו אחד התורמים החשובים להקמתה של ארצות הברית ואחד ההוגים הפופולריים ביותר בקרב תושבי המושבות האמריקאים, היה אישיות בלתי רצויה.
הוא הוכרז כאתאיסט, אשר הייתה מילת גנאי באותם הימים, ספריו נשרפו בפומבי והוא נתקף והוחרם.
בקבורתו נכחו רק שישה אנשים.
הנוצרים הדתיים סירבו לקבור אותו בבית קברות נוצרי, כך שהוא נטמן באחוזתו בלה-רושל.
גל הדאיזם שהספר יצר בארצות הברית היה קצר, אולם הרעיונות של פיין היוו השראה להוגים בריטיים רבים במהלך המאה ה-19 וסגנונו הרטורי שרד גם לתוך המאה ה-21, בכתיבתם של כותבים מודרניים כמו כריסטופר היטצ'נס ויוצרים כמו מייקל מור.
מני, דייגו וסיד, גיבורי הסרט הקודם, מספיקים ליהנות רק מעט מהצלחת מסעם הקודם, אשר מתואר ב"עידן הקרח", וכבר צרה נוספת רודפת אותם.
הקרחון יתמוטט, כך מבשר הנשר, ובעקבות כך כל העמק יוצף (מרוצת קרחון) וכל החיות ימותו.
לכן נאלצים מני, דייגו וסיד לצאת יחד עם כל שאר חיות העמק אל הקאנו אשר נמצא בקצהו האחר של העמק.
הם יוצאים למסע אורך ומתיש אשר במהלכו סובל מני מעקיצות משאר בעלי החיים שמשוכנעים בכך שמני הוא הממותה האחרונה עלי אדמות.
מני מנסה למצוא ממותה אחרת כדי להוכיח שהוא לא הממותה האחרונה, אך כל נסיונותיו כושלים עד שהוא מוצא את אלי, ממותה נקבה אשר, למרבה פליאתם של השלושה, משוכנעת שהיא אופוסום ויש לה אף שני אחים אופוסומים קטנים: קרש ואדי.
למרות שמני לא חפץ בכך מוסיף סיד את השלושה לחבורה המתקדמת לקאנו, וכך הם ממשיכים במסע הגדול.
בדרך אורבות להם סכנות מכל עבר: תהומות, הצפות, נשרים ובעיקר 2 זוחלים ימיים טורפים שקפאו וחזרו לחיים בגלל ההפשרה.
אלי נזכרת כיצד הגיעה אל משפחת האופוסומים ומדוע היא בעצם ממותה, סיד נחטף על ידי עצלנים אשר מכתירים אותו כ"מלך האש", דייגו, סיד וזוג האופוסומים הקטנים לא מפסיקים מלריב ומני ואלי עוברים תהליך התאהבות.
אך הכל נגמר כאשר החבורה מגיעה לשדה הגייזרים.
אז החבורה מתפצלת בעקבות ויכוח בין אלי ומני: האופוסומים ואלי הולכים לכיוון אחד, מני וחבריו ממשיכים אל תוך השדה.
מני, סיד ודייגו עוברים בנס את שדה הגייזרים בשלום וכמעט מגיעים אל הקאנו כאשר הקרחון נשבר והמים מתחילים להציף את העמק.
מני מתחיל לחשוש לשלום אלי, קרש ואדי ומתחיל לשאול את החיות שסביבו האם ראו אותם, אך כל התשובות שליליות.
אז מגיעים קרש ואדי אל מני בריצה ומספרים לו כי אלי נתקעה בתוך מערה לבד.
המים עולים ללא הפסקה, אך מני מחליט להציל את אלי.
האופוסומים מוליכים אותו למערה ושם הוא מצליח לחלץ את אלי תוך התמודדות עם והמים העולים ועם הזוחלים הימיים שנהרגים כשנופלות עליהם אבני המערה.
למרות שאלי ניצלה, המצב לא נעשה טוב יותר.
המים הולכים ועולים ולחבורה אין אדמה לדרוך עליה.
המצב הולך ונעשה גרוע ונראה כי סופם לטבוע שם.
אך אז קורה דבר בלתי צפוי: סקראט, היונק הקדום הקטן, שובר שלא בכוונה את הקרחון מצדו השני של העמק, והמים זורמים הלאה ומותירים את העמק יבש.
כולם ניצלו, אם כי החיות לא יודעות כיצד.
וכך נגמרת ההרפתקה הארוכה בסוף טוב: מני ואלי מוצאים עוד ממותות, אך מחליטים שלא להמשיך יחד איתן ולהקים משפחה גדולה יחד עם קרש, אדי, דייגו וסיד.
בסוף הסרט, סקראט חולם על גן עדן של בלוטים ומנסה לקחת בלוט אחד גדול, אך נמשך אחורה, מתעורר ומגלה את סיד שאומר שהציל אותו.
סקראט מתעצבן ומתחיל להכות את סיד ללא הפסקה.
דיבובדמותאנגליתעבריתשםתיאורריי רומנואוהד שחרמניממותה צמרית עצבני שהוא חברם של דייגו וסיד.
מאוהב באלי, הממותה נקבהדניס לירייורם יוספסברגדייגוסמילודון קשוח ועצבני וחברם הטוב של מני וסיד.
מפחד ממים אך במשך הסרט לומד להתגבר על הפחדג'ון לגוויזאמוטל פרידמןסידמגלוניקס מעצבן ומטריד אשר גאה בכך שהוא יודע להבעיר אש.
במהלך הסרט נחטף על ידי עצלנים גמדים אשר חושבים שהוא מלך האש וכמעט נזרק לתהום הר געשכריס וודג'סקראטסקראט הוא יונק קטן דמוי-סנאי מסוג קרונפיו.
סקראט אינו חלק מהעלילה הרציפה, והוא מבליח מדי זמן כהפוגה קומית כשעיסוקו העיקרי הוא במרדף אחרי בלוט אחד, אותו הוא מנסה להשיג לעצמו.
המהלך היחיד שהוא עושה שמשפיע על הסרט הוא שבירת קרחון גדול, מה שגורם למניעתה של ההצפה.קווין לטיפהנורית בנאי קורןאליממותה נקבה אשר בתחילת הסרט משוכנעת בכך שהיא אופוסומית, אך בהמשך נזכרת כיצד כשהייתה תינוקת נשארה לבדה ביער ומשפחת האופוסומים אימצה אותהשון ויליאם סקוטיובל סגלקראשזוג אחים אופוסומים שחושבים שהם אחים של אלי.
כמעט ולא עוזבים אחד את השניג'וש פקאסף אבידןאדיויל ארנטמיכה אוזין סליאן הנשר הבודד טרטורניס כריזמטי קשוח המזהיר את כל החיות מההצפה ומיידע את החיות על הספינה שבקצה.
עם זאת הוא רק מחכה שכמה מהם ימותו כדי שהוא וחביריו יוכלו לאכול מהם.ג'יי לנותומר שרוןטוני המהירהולמסינה תאב בצע, המנבא תאוריות שאף פעם לא מתגשמות, ומוכר מוצרים שאף אחד כמעט לא קונה.טום פאהןסטוגליפטודון ושותפו העסקי של טוני המהיר, אשר מקבל ממנו שנורקל כדי שיוכל להדגים לצופים איך לנשום מתחת למים.
סטו משתמש בו תוך כדי ההצפה, אך נטרף בהפתעה משני הזוחלים הימיים שהשתחררו מהקרח.
השריון שלו נפלט ליבשה וטוני מוצא אותו ומנסה למכור אותו.אלכס סאליבןג'יימסשנבוב המפקפק בהישרדות הממותות, מאחר שהוא חושב שמני הוא האחרון מבני מינו, מה שמתברר כשגיאה.אלן טודיקצ'וליכליקותריום.
מני וחביריו מגיעים לקריאותיו במחשבה שהם ממותה, אך מתברר שזה מצליל נפיחותיו.קליאה לואיסנקבת עצלנית-מיני ואם חיפושית זבלדבי דריברינקבת דיאטרימה המפקפקת בהצפה המתקרבת בתחילת הסרט.סינדי סלאטרינקבת שנבוב.
מראה לגוריה את מני בתור הממותה האחרונה בעולם.
גל לוין, איטן גרינברג, גיורא קנת, תובל שפיר, דדי זהר, הדר אמיר, יואב בר-לב, איתמר פרידלנדר, צביקה פורמן, רוברט הניג, אייל כהן, שירה נאור, שרון שחל, תום גל, לירון ברנס, אביעד היטנר, עמרי היטנר, רעות היטנר, עמוס שוב, יפעת זנדני צפריר, ענת ארליך, ספיר דרמון וטלי בן-יוסף.דמויות נוספות
השיר "אוכל, אוכל נהדר" מהווה פארודיה לשיר "Food, Glorious Food" מתוך המחזמר אוליבר!
עידן הקרח 3: עלייתם של הדינוזאורים הוא סרט ההמשך של סרטי "עידן הקרח", שיצא בשנת 2009 בעקבות הצלחת הסרט הקודם בסדרה, "עידן הקרח 2: נמסים מצחוק".
כמו הסרט הקודם הוא הופק באולפני האנימציה "Blue Sky Studios" והופץ באמצעות פוקס המאה ה-20, בשנת 2012 יצא המשך יחיד בשם עידן הקרח 4: יבשת בתנועה.
העלילה מתחילה לאחר ההצפה הגדולה שפקדה את העמק בו מתגוררות הדמויות.
הממותות מני ואלי מצפים לידת צאצאם הראשון, ומני מנסה להיות בוגר ולדאוג למשפחתו החדשה.
סיד מקנא במני ורוצה גם הוא להפוך להורה, נופל למערה שנמצאת מתחת לקרח ושם מוצא ומאמץ שלוש ביצים נטושות.
דייגו מחליט לעזוב את העדר לאחר שהוא מגלה שיכולתיו הפיזיות אינן כשהיו.
יום אחד בוקעים מביציו של סיד 3 טירנוזאורוסים צעירים ושובבים העושים צרות בעמק.
לאחר כמה ימים מופיעה אמם האמיתית שחוטפת את צאצאיה ואת סיד לעולם הדינוזאורים.
החבורה מחפשת את סיד ויורדת לעולם הדינוזאורים ודייגו מצטרף אליהם.
הם בורחים מאנקילוזאורוס עצבני, על צווארו של ברכיוזאורוס ענקי ונופלים לאזור בו הרבה דינוזאורים עצבניים מסתכלים עליהם.
הם ניצלים מהם על ידי באק הסמור, שהוא לוחם בדינוזאורים מתבודד החי בעולם הדינוזאורים ומכיר את סודותיו.
באק מזהיר אותם מפני בריוניקס עצום וצמא דם בשם רוּדִי המסתובב באזור, וקרא להם לשוב למעלה, אך מני לועג לו והחבורה ממשיכה.
לאחר שמני ודייגו נתקעים בתוך צמח טורף ענקי, הוא מציל אותם ומציע להם עזרה, כל עוד ישמעו להוראותיו וילכו רק על השביל.
בינתיים סיד יורד למשכנה של אמא טירנוזאורוס, המנסה להרוג את סיד אך נתקלת בהתנגדות בניה ולאחר קצת זמן היא מאמצת אותו אליה כבן.
באחד הימים היא מתחמקת מרודי הגדול ממנה, אך סיד האיטי יותר נופל מזנבה ונאלץ לברוח ממנו עד לאזור של לבה געשית.
בשלב זה החבורה קרובה אליו אך אלי צריכה להמליט באזור של סלעים מתנועעים, כשבינתיים להקת גואלונגים מתקרבת אליה.
מני ודייגו מנסים לחזור אליה בעודם נלחמים בגואלונגים בעוד באק והאופוסומים ממשיכים קדימה ונופלים אל גבו של פטרוזאור גדול בדרך להציל את סיד.
בעודם מעופפים הם בורחים מלהקת פטרוזאורים טורפים ורגע לפני שסיד נופל ממפל לבה אל סופו הם תופסים אותו.
כשהם חוזרים אלי ממליטה כבר את בתה הקטנה הנקראת מישמיש, על שם הקריאה שהמציאו מני והיא כדי להודיע שהיא בהריון.
לאחר ההמלטה הם פונים לחזור אך מותקפים על ידי רודי שמנסה לטרוף אותם.
הם מצליחים לקשור אותו אך סיד נתקל בחבלים וקורע אותם, מה שגורר את רודי להשתחרר ולהתנפל עליו והוא ניצל בידי אמא טירנוזאורוס אשר מפילה את רודי לתהום.
באק חושב שרודי נהרג ומחליט לעלות עם החבורה לעולם הקרח אך שומע את קריאתו ושב לעולם הדינוזאורים, מאחר שמבחינתו הוא יעד ממריץ לחיים.
במקביל לעלילה הראשית, נראה היונק הקדום דמוי-הסנאי סקראט שממשיך לחפש את הבלוט שלו.
ואולם הוא פוגש ביונקת דומה (אך בעלת כנפי עור) - סקראטי, מתאהב בה ומתחיל לרדוף אחרי הבלוט בתחרות איתה.
לבסוף, כשהם נופלים לעולם הדינוזאורים, הם מעופפים מעל אגם לבה וסקראט מציל את סקראטי כשהיא חסרת הכרה.
כשהיא מתעוררת היא מתנשקת איתו והם חיים ביחד בעולם הדינוזאורים.
לבסוף לסקראט נמאס והוא בורח למצוא את הבלוט, מה שמכעיס את סקראטי וגורר אותה לקבור את הבלוט אך מפגיזה את הסלע מהר געש גבוה עד לאזור הקרח.
אך סקראט מפיל אותה מהסלע לפני שתחזור למעלה.
דיבובדמותבאנגליתבעבריתשםתיאורריי רומנואוהד שחרמניממותה זכר, עצבני ועוזר לזולת, בן זוגה של אלידניס לירייורם יוספסברגדייגוסמילודון זועף, חברם של מני וסידג'ון לגוויזאמוטל פרידמןסידמגלוניקס טיפש, ידידותי ומציקקווין לטיפהנורית בנאי קורןאליממותה צמרית נקבה, בת זוגו של מניכריס וודג'סקראטיונק דמוי-סנאי מסוג קרונפיו, שאינו חלק מהעלילה הרציפה, אלא משמש כהפוגה קומית.
במשך כל הסרטים רודף אחר אותו בלוט.
בסרט זה מתאהב בסקראטיסיימון פגצביקה פורמןבאקסמור שעיסוקו הוא להילחם בדינוזאורים ובמיוחד בדינוזאור הלבקן רודי, איתו חשבון ישן, על ששרט והוציא את אחת מעיניו.
בניגוד לסקראט היא בעלת כנפי עור יוניס צ'ו -מדיסוןנקבת דיאטרימהביל היידר - צבי קדום הבורח מדייגו האיטי ממנוג'ואי קינג - נקבת בונה ג'יין לינץ' - אם דיאטרימה.
אפרוחה מותקף בידי שלושת הטירנוזאורוסים הצעירים, אך שורד.
קריסטן ויג - אמא בונה שמנמנה מיילי פלאנאגן - אם שנבוב.
בנה נבלע בידי אחד הטירנוזאורוסים אך נפלט בחיים.
קליאה לואיס - אמא פלאותריום (המכונה סטארט) דוויקה פריךאיתי תורן, דור סרוגו, אורנה כץ, הדר אמיר, לורה שופוב, ליאת הר לב, עדי קוזלובסקי, עידו רוזנברג, ענת ניב, רועי ניב, אביעד היטנר, עמרי היטנר, רעות היטנרדמויות נוספות
משחק וידאו המבוסס על עלילת הסרט יצא לקונסולות המשחקים Xbox 360, פלייסטיישן 3, Wii, פלייסטיישן 2, נינטנדו DS ולמחשב (מערכת ההפעלה Microsoft Windows בלבד) ב-30 ביוני 2009. המשחק הופץ על ידי Activision.
במשחק יכולים השחקנים לשחק כאחת מדמויות הסרט ולחקור את עולם הדינוזאורים, לעיתים תוך חזרה על סצנות מהסרט.
עידן ורד (נולד ב-25 במאי 1989) הוא כדורגלן ישראלי המשחק בעמדת הקשר ההתקפי במכבי עירוני פתח תקווה.
ורד נולד ברמת גן והחל לשחק כדורגל בקבוצת הילדים של מכבי תל אביב.
בנערותו הוא עבר למחלקת הנוער של הכח עמידר רמת גן וכן שיחק בנבחרת הכדורגל של תיכון בליך.
בגיל 16 החל לשחק בקבוצת הנוער הבכירה של המועדון, ובמהלך עונת 2006/2007 ערך הופעות בודדות בקבוצה הבוגרת – שתיים במסגרת גביע הטוטו ואחת במסגרת ליגת העל, נגד מ.ס.
אשדוד, אז כבש גם את שער הבכורה שלו בקריירת הבוגרים.
בעונה שלאחר מכן הצטרף לבית"ר ירושלים, ובמשך רוב העונה שיחק עם קבוצת הנוער, וסייע לה לזכות באליפות ליגת העל לנוער בעונת 2007/2008. בעקבות השערים הרבים שכבש והכישרון שהפגין, שותף בסיום העונה על ידי יצחק שום לראשונה בליגה במדי הקבוצה הבוגרת של המועדון.
במהלך עונת 2008/2009, עם מינויו של ראובן עטר למאמן, הפך לשחקן קבוע בקבוצה הבוגרת של בית"ר ירושלים, על אף שנשאר פעיל במקביל גם בקבוצת הנוער.
הוא כבש שלושה שערים בעונתו הראשונה כשחקן קבע בבוגרים, נבחר לתגלית העונה, וזכה עם בית"ר בתואר הראשון שלו – גביע המדינה.
בעונת 2009/2010 זכה עם קבוצתו בגביע הטוטו, לאחר שכבש את השער היחיד בניצחון 1–0 בגמר מול הפועל רעננה.
ב-8 ביולי 2010, לאחר שנתיים בבית"ר ירושלים, חתם במכבי חיפה לחמש שנים.
בפברואר 2011 כבש את שערו הראשון במדי מכבי חיפה, במסגרת בגביע המדינה מול הפועל כפר סבא.
בנוסף, כבש שני שערי ליגה ועוד שער ברבע בגביע המדינה נגד הפועל חיפה.
באותה עונה בישל 11 שערים וסייע לקבוצה לזכות באליפות.
את עונת 2011/2012 פתח עם שער מול מריבור שעזר למכבי חיפה להעפיל לשלב הפלייאוף של ליגת האלופות, שם הודחה נגד ראסינג גנק.
הוא סיים את העונה שלושה שערי ליגה ושני שערים במסגרת הליגה האירופית, וכן העפיל עם קבוצתו לגמר גביע המדינה, שם פתח בהרכב בהפסד 2–1 להפועל תל אביב.
בעונת 2012/2013 כבש שער אחד, אך כבר בינואר סיים את העונה עקב פריקת הכתף, שאילצה אותו לעבור ניתוח.
בעונת 2014/2015 כבש שישה שערים ב-28 הופעות, רובן כמחליף.
עם תום חוזהו עזב את המועדון.
ב-26 ביוני 2015 חתם לשנתיים בקבוצת הכוכב האדום בלגרד, והפך לישראלי הראשון אשר משחק בליגת העל הסרבית.
ב-27 ביולי 2015, ערך את הופעת הבכורה שלו במדי הקבוצה, בתיקו 0–0 נגד מטאלץ גורניי מילאנובץ'.
ב-30 באוגוסט כבש את שער הבכורה שלו, בניצחון 3–0 על לוצ'אני.
לאחר שסירב להצעה כספית גבוהה שקיבלה עליו הכוכב האדום בלגרד מקזחסטן, מעמדו בקבוצה פחת והוא מיעט לשחק.
ב-23 בפברואר 2016 שוחרר מהקבוצה.
ב-25 במרץ 2016 חתם לשלושה חודשים בקבוצה הקנדית אוטווה פיורי מה-NASL, הליגה השנייה בצפון אמריקה.
ב-4 באפריל 2016 ערך את הופעת הבכורה שלו במועדון, בהפסד 0–3 לניו יורק קוסמוס.
ב-10 באפריל כבש את שער הבכורה שלו, בתיקו 1–1 נגד אינדי אילבן.
ב-23 ביוני 2016 שב לישראל, וחתם על חוזה לעונה אחת עם אופציה לעונה נוספת במועדון נעוריו, בית"ר ירושלים.
ב-14 ביולי 2016 ערך את הופעת הבכורה המחודשת שלו במדי בית"ר ירושלים כשפתח בהרכב בניצחון 1–0 על אומוניה ניקוסיה במסגרת הסיבוב השני של מוקדמות הליגה האירופית.
ב-28 ביולי כבש את שערו הראשון לעונה זו, בתיקו 1–1 נגד ילגבה הלטבית במסגרת סיבוב המוקדמות השלישי של הליגה האירופית.
ב-17 באוגוסט כבש את שער היתרון בהפסד 1–2 לסנט אטיין בשלב הפלייאוף.
ב-21 באוגוסט ערך את הופעת הליגה המחודשת שלו במדי בית"ר ירושלים, וגם כבש בתיקו 2–2 נגד מכבי פתח תקווה.
בסך הכול כבש 11 שערי ליגה בעונת 2016/2017, שיא קריירה, והקבוצה סיימה במקום השלישי בטבלה.
ורד פתח את עונת 2017/2018 בצורה טובה וכבש חמישה שערים בשבעת המחזורים הראשונים, וב-3 בנובמבר 2017 חתם לשלש עונות נוספות בבית"ר ירושלים.
לאחר מכן סבל ממחלת מעיים שגרמה לו להיעדר מהמגרשים לתקופה ארוכה, והוא חזר לשחק רק במרץ 2018. הוא סיים את העונה עם שישה שערים ב-21 הופעות והגיע עם הקבוצה לגמר גביע המדינה, בו נכנס בהארכה כמחליף בהפסד להפועל חיפה.
לקראת עונת 2018/2019 מונה לקפטן הקבוצה, ובמהלך העונה כבש חמישה שערים ב-27 הופעות בליגה.
הוא החמיץ את פתיחת עונת 2019/2020 עקב פציעה ממנה סבל עוד בעונה הקודמת.
ב-26 בינואר 2020 חזר ורד לשחק בניצחון 0–1 על סקציה נס ציונה.
ביוני 2021 עזב את הקבוצה.
ב-14 ביוני 2021 חתם לשנתיים בהפועל תל אביב מליגת העל.
ב-1 בפברואר 2023 חתם בהפועל פתח תקווה מהליגה הלאומית.
ב-14 באפריל 2023 כבש את שער הבכורה שלו במשחק נגד הפועל עכו, אשר היה שער ניצחון בדקה ה-90. בתום העונה העפיל עם הקבוצה לליגת העל ובעונה שאחריה נשרה הקבוצה חזרה לליגה הלאומית.
ב-3 ביולי 2024 חתם במכבי פתח תקווה, והיה שותף לירידתה של הקבוצה לליגת המשנה באותה העונה.
לזכותו של ורד תשע הופעות בנבחרת הנוער של ישראל.
החל משנת 2008 היה חלק מסגל הנבחרת הצעירה, במדיה ערך שבע הופעות וכבש שני שערים.
ב-27 בספטמבר 2016 זומן לראשונה, על-ידי המאמן הלאומי אלישע לוי, לסגל נבחרת ישראל הבוגרת, במסגרת משחקיה במוקדמות מונדיאל 2018. ב-6 ביוני 2017 ערך את הופעת הבכורה שלו בנבחרת, במשחק ידידות מול שהסתיים בתיקו 1–1.
ורד נשוי לדוגמנית מאי זיו, והם הורים לשלושה ילדים.
בשנת 2021 השתתף בסדרה התיעודית "מצב נפשי" בכאן 11, בה סיפר על הפרעות חרדה מהן הוא סובל.
עידן הקרח 4: יבשת בתנועה (הידוע גם בקיצור כעידן הקרח 4), הוא סרט ההמשך של סרטי "עידן הקרח" שיצא ב-28 ביוני 2012 בעקבות הצלחת הסרט הקודם בסדרה, "עידן הקרח 3: עלייתם של הדינוזאורים".
כמו הסרט הקודם הוא הופק באולפני האנימציה "Blue Sky Studios" והופץ באמצעות פוקס המאה ה-20. הסרט הוא הסרט ה-4 המרוויח ביותר נכון לשנת 2012.
סרט חמישי יצא ב-22 ביולי 2016, שנקרא "עידן הקרח: מסלול התנגשות".
הסיפור נפתח במרדפו הקבוע של סקראט, היונק דמוי-הסנאי אחרי הבלוט, דבר המחלק את העולם ליבשות קטנות יותר וכן לרעידות אדמה ונפילות סלעים.
מישמיש מוותרת על החבורה החדשה אחרי שהם יורדים לאזור מסוכן וכמעט מתים, אך לואיס נפגע ממנה אחרי שאמרה שאיננה קשורה אליו.
לאחר מריבה בין מישמיש למני, נוצר קרע בקרחון עליו מני נמצא יחד עם דייגו וסיד וכן סבתו של סיד, שהובאה אל הקבוצה במיוחד על ידי משפחתו של סיד, ושלושתם נופלים עם הקרחון לתוך הים ומתחילים להתרחק ללא שליטה מהחוף לתוך הים.
החבורה נכלאת אך לאחר מאבק ורגע לפני זריקתם לים מהכבש, הם מצליחים להשתחרר ולפרק את הספינה.
הם מצליחים לעלות על קרחונים שנשברו ממנה אבל שירה כמעט טובעת והם בוחרים להציל אותה, בניגוד לרצונה ולהעלותה לקרחון שלהם.
שירה ודייגו כל הזמן רבים ושירה מנסה לברוח.
בהמשך החבורה מגיעה לאי גדול ועליו ישנם הרבה שפנים.
שירה מצליחה לברוח מהחבורה ולחזור לצוות הפיראטים של קפטן גאט, אך הוא כועס על זה שלא הרגה את החבורה ומוריד אותה בדרגה.
קפטן גאט כועס ורוצה להרוג את מני על הרס הספינה שלו.
החבורה מכינה לו תוכנית הסחה ומצליחים להשתלט על הספינה שעוגנת על חופי האי.
שירה נשארת על האי אך מתחילה להתקרב אל החבורה ולהתאהב בדייגו, כמו שהוא עושה אליה.
מני וחבריו מנווטים בים וכמעט נקלעים למפגש עם סירנות, אך נמלטים בזמן.
הם מגיעים עם הספינה ליבשה אך להפתעתם מגלים שקפטן גאט הצליח לחטוף את מישמיש ואלי והוא מאיים להרוג אותם אם מני לא ייכנע.
בעזרתו של לואיס שמגיע לעזור הוא משחרר את מישמיש והחבורה נלחמת בפיראטים.
בסופו של דבר קפטן גאט נלחם בדו-קרב נגד מני אך מובס ועף מהקרחון.
מני כמעט נופל לים וניצל על ידי הלווייתן שקשור לסבתא של סיד.
קפטן גאט המובס נוטש ועוזב לאזור המלא בסירנות שמפתות אותו לבוא אליהם (בדמות קופה מושכת) ואז טורפים אותו.
הסיפור מסתיים כאשר דייגו מתחבר לשירה, פיצ'ס ולואיס נהיים חברים שוב, שירה וסבתא של סיד מצטרפים לחבורה, שנפרדת מהמקום המתפורר שלה ועוברת אל מקום מגורים חדש.
סקראט מגיע לאי הנראה כמו אולימפוס מלא ביונקים כמותו ומלא באגוזים.
הוא נתקף בשיגעון ומתחיל לבזוז את כל האגוזים ולא מקשיב לבקשות המארחים שלו לא לגעת בבלוט הגדול.
לבסוף הוא נוגע בו וכל האוקיינוס נשטף לעבר האי ומשמיד אותו ויוצר אזור שומם.
בסרט זה מופיע יותר משאר הסרטים כחלק מעלילת הדמויות הראשיות כשפעולתו גרמה לנדידת היבשות ובהמשך הוא נתפס בידי הפיראטים לבידור.
קטן ונחות משאר הפיראטים אך הקפטן מעלה אותו בדרגה לקראת הסוף.ניק פרוסטשי זורניצרפליןפיל ים, חלק מצוות הפיראטים.
טיפש מאוד ומפחד ממים אבל שמן וקופצני.קונאל נייאריובל סגלגופטהכאמיטאטקסוס, חלק מצוות הפיראטים.
תפקידו הוא בעיקר להראות את דגל הפיראטים שמצויר על גבו.רבל וילסוןענת סלוניםרזנקבת פרוקופטודון, חלק מצוות הפיראטים.
מטילה רומחים שהיא שולפת מכיסה.אלין צ'אבטגדי לויסילאססולה כחולת-רגל (או יסעור בעל מראה דומה), בעלת מבטא צרפתי חלק מצוות הפיראטים.
משמש כתצפיתן של הספינה.ג'וש גדגילן שחףלואיסקיפוד מתחפר חמוד המתחבר למישמיש.אלן טודיק דניאל אפרת מילטוןאביו של סיד.
- סירנה דמוי-עצלן קרקע שרירי המפתה את סבתי.ג'וי בהרשרון מלכי שמשיוניסאמו של סיד.בן גליבמירון אהרונוביץ'מרשלאחיו של סיד.אדי סוטלוזיו מאורדוד פונגוסדודו של סיד, בעל סירחון עז מבית השחי.דרייקעילי זוזובסקיאיתןממותה זכר צעיר המנהיג חבורת צעירי ממותות.
מישמיש מתאהבת בו בתחילה אך חוזרת בה.ניקי מינאז'עדן גמליאלסטפיממותה וחברתו הבלונדינית של איתן המקניטה את מישמיש.הת'ר מוריסשירה נאורקייטיממותה בלונדינית וחברתם של סטפי ושל איתן.אלכסנדרה רומנומאיה מיטלפונקט מייגןממותה ברונטינית וחברתם של סטפי ושל איתן.ג'ייסון פריקיונהאיתי ג'רופי באדי חבר של איתן.
כהה מעט יותר מחביריו.פטריק סטיוארט צביקה פורמן אריסקראטו יונק קרונפיו מ"סקראטלנטיס", הדומה לאריסטו ולבוש כמותו.
בניגוד לסקראט הוא מדבר.קארן דישר סירנה המתחפשת לסקראטי, איתה סקראט התאהב בסרט הקודם.
עם זאת הוא לא מתפתה אליה עוד.אסתר דין לורן סביר סירנה דמוית-עצלנית קרקע המפתה את סיד.
מאיה מיטלפונקט סירנה דמוית-גיגנטופיתקוס המפתה את קפטן גאס.
- עמי מנדלמן, קובי ליקורמן, דייוויד לרנר, ברק ברויטמן, רוי לרנרילד, עומר שטיינברג, דן שצברג, יעל אלעני, מאי יעקובסון, מאיה אמיר, לורה שופוב וענת ניב קולות רקע
עידן הקרח 3: עלייתם של הדינוזאורים הוא משחק וידאו שפותח על ידי Activision והופץ 30 ביוני 2009.
המשחק מאפשר לשחקנים לשלוט במני, דייגו, סיד ושאר דמויות הסרט.
על השחקנים לברוח מדינוזאורים מסוכנים, להעביר את הביצים של סיד למקום בטוח ולחקור את הג'ונגל.
עידן הקרח הוא זיכיון אנימציה של חברת פוקס המאה ה-20 המופק על ידי חטיבת האנימציה של החברה Blue Sky Studios.
הזיכיון מורכב מששת סרטי האנימציה עידן הקרח (2002), עידן הקרח 2: נמסים מצחוק (2006), עידן הקרח 3: עלייתם של הדינוזאורים (2009), עידן הקרח 4: יבשת בתנועה (2012), עידן הקרח: מסלול התנגשות (2016) ועידן הקרח: הרפתקאות באק ויילד (2022).
הסדרה עוקבת אחר עדר יונקים הנמצאים בתקופת האבן הקדומה בעידן הקרח ובעיקר אחרי הממותה מני, עצלן הקרקע סיד והטיגריס שנחרבי דייגו שמתחברים ללהקה אחת.
תקציב כל ארבעת הסרטים עומד על $324,000,000 והכנסות כל הסרטים עומדות על 3,200,000,000 מה שהופך את הזיכיון ל-11 המרוויח בכל הזמנים והזיכיון ה-4 באנימציה המרוויח בכל הזמנים (אחרי "גנוב על הירח", "שרק" ו"צעצוע של סיפור").
עידן הקרח הוא הסרט הראשון בסדרה אשר יצא בשנת 2002, הסרט עוקב אחרי מנפרד (מני), ממותה עצבנית אשר חיה לבדה והולכת לכיוון השני לעומת שאר החיות הנודדות דרומה.
בהמשך הוא מציל את סיד העצלן סיד משני ברונתותריומים עצבניים והם מתחילים להתיידד, בניגוד לרצונו של מני.
בינתיים הנמר השן חרבי דייגו ולהקת הנמרים שלו מנסים לצוד את בנו של מנהיג קבוצת האנשים שהרגו נמרים, אך החטיפה נכשלת והתינוק מגיע עם אמו לעבר אגם בו מני וסיד נמצאים וסיד מחליט להחזיר אותו לאנשים שנדדו למעבר בין הקרחונים.
דייגו מתחבר אליהם כדי לגנוב מהם את התינוק ומתכנן להרוג את מני וסיד עם להקתו.
בהמשך דייגו מתחרט על התנהגותו ומנסה למנוע מהלהקה שלו להרוג את מני, אך נפצע בקרב מול מנהיג הלהקה סוטו שנהרג בקרב מול מני.
לבסוף התינוק מוחזר לידי האנשים ודייגו מתאושש.
לעלילה מצטרף יונק קדום דמוי-סנאי בשם סקראט המנסה לקבור בלוט אך ללא הצלחה.
בניסיונו לקבור את הבלוט הוא גורם לרעידות השוברות את הקרחונים.
סרט ההמשך השני בסדרה שיצא לאקרנים בשנת 2006, ממשיך לעקוב אחר שלושת החברים המצויים בעמק נופש נמוך המכוסה בקרחונים.
הקבוצה מגלה שמלמעלה לעמק ישנה המסה של מימי קרחונים העומדים לשטוף את העמק ודבריהם מאוששים בידי הנשר העצום לון הבודד המייעץ להם לברוח לקצה שבו ישנה סירה ענקית.
המים הנמסים מתחילים לשטוף את האדמה וישנם 2 זוחלים ימיים טורפים בתוך המים.
כל החיות ממהרות לשמה ובינתיים כולם מציקים למני שהוא הממותה האחרונה בעולם, אך הוא מסרב לקבל את זה.
אך בהמשך הוא פוגש בממותה אלי הבטוחה שהיא אופוסומית ולשני אחיה המאומצים והשובבים קראש ואדי והם מצטרפים לחבורה.
בסופו של דבר אלי מבינה שהיא ממותה אך מפחדת להמשיך עם החבורה לתוך מישור מלא בגייזרים רותחים וחוזרת דרומה.
מני, דייגו וסיד מגיעים לסירה אך אלי נתקעת במערה המתחילה להיות מוצפת.
מני פונה לעזור לה אך מותקף על ידי הזוחלים הימיים ורק בתרגיל הסחה שמפיל אותם המערה נפתחת ואלי ומני מצליחים לעלות.
בסוף הסרט הם פוגשים בעדר עצום של ממותות אך מחליטים להתחתן ולעזוב את הממותות.
גם סקראט ממשיך בסרט ועוזר להרוס את הקרחון (בלי להתכוון) ולשטוף את המים מהעמק.
בסוף הוא כמעט מת אך סיד מציל אותו, כשהוא בתוך חלום על גן עדן של אגוזים.
בתגובה הוא מכה את סיד בכל גופו.
עידן הקרח 3: עלייתם של הדינוזאורים
הסרט השלישי בסדרה יצא בשנת 2009, בסרט כל אחד משלושת החברים במקום חדש: מני ממתין לילדו הראשון מבת זוגו אלי ומנסה לדאוג למשפחתו החדשה, ברצון סיד גם להפוך להורה והוא מוצא ומאמץ שלוש ביצים, ודייגו עוזב את העדר.
לאחר שביצותיו של סיד בוקעות הוא מגלה שיוצאות מהן דינוזאורים מסוג טירנוזאורוס ומטפל בהם עד שאמם מגיעה לעולם הקרח וחוטפת אותו ואת שלושת צאצאיה לעולם הדינוזאורים המצוי מתחתיהם.
לאחר מכן כל החבורה מוצאת את עצמה בעולם הדינוזאורים בו מצטרף אליהם סמור בשם באק צייד דינוזאורים ומציע את עזרתו.
החבורה מגיע לתהום מלאה סלעים ושם אלי נאלצת להמליט בין דינוזאורים טורפים זריזים.
בסוף החבורה מוצאת את סיד ומצילה אותו מנפילה ללבה ונולדת ממותה נקבה צעירה בשם מישמיש.
לפני שהם עולים חזרה הם פוגשים בדינוזאור העצום רודי, מכרו של באק שמציל אותם ממנו יחד עם החבורה ועם אמא טירנוזאור.
בסיום באק חושב לחזור לעולם שלמעלה עד שהוא שומע את רודי וחושב לחזור אליו למטה.
גם סקראט מגיע לעולם הדינוזאורים ובחיפושיו אחר הבלוט מוצא יונקת מעופפת הדומה לו בשם סקראטי.
בתחילה הם רבים אך סקראט מתאהב בה ובסוף מציל את חייה והם מתאהבים וגרים ביחד.
לבסוף נמאס לסקראט מהנישואים התובעניים והוא עוזב אותה.
עידן הקרח 4: יבשת בתנועה
עידן הקרח 4 הוא הסרט הרביעי בסדרה אשר יצא ב-2012. בסרט זה היבשות מתחלקות ומתפצלות בעקבות פעולותיו של סקראט ונוצרות רעידות אדמה חזקות.
בסרט, שלושת החברים מני, סיד ודייגו נשארים יחד עם בתו החדשה של מני - מישמיש, אשר מתחברת עם קיפוד חמוד בשם לואיס, אותו היא עוזבת כדי למצוא חן בעיני הממותה הצעיר והמושך, איתן.
בנוסף סבתו של סיד - סבתי, מצטרפת להרפתקאות החבורה.
מישמיש מחפשת חופש לשוטט עם הממותות הצעירות אך מני, אביה מתעקש שלא תתקרב אליהם ובמריבה ביניהם הקרחונים מתפצלים ומני, דייגו, סיד וסבתי נופלים על רפסודת קרחונים השטה לים הפתוח.
לאחר סערה ימית הם נתפסים על ידי פיראטים בראשות הגיגנטופיתקוס קפטן גאט, לו סגנית נמרה שנחרבית בשם שירה.
החבורה הורסת את הספינה ונמלטת על שברי קרחונים יחד עם שירה המתנגדת לחבורה.
בסוף הם מגיעים לאי וכולאים את שירה אך היא מצליחה להימלט ולחזור לקבוצת הפיראטים שעל אותו האי המתכננים להפליג בספינה נוספת.
החבורה מצליחה להשתלט על הספינה החדשה, בעזרת שפנים החיים על האי ובעזרת שירה, אך ללא שירה וקפטן גאט מוריד אותה בדרגה.
הם מפליגים עד ליבשת אך מגלים שהקפטן גאט חטף את מישמיש ואת אלי כדי למשוך את מני.
הקיפוד לואיס משחרר אותה ומתפתח קרב במהלכו מני וקפטן גאט נלחמים על קרחון עד שמני מנצח את הקפטן שנזרק מהקרחון ובהמשך שוחה לעבר להקת סירנות שטורפות אותו.
בסוף הסרט, דייגו מתחתן עם שירה ומישמיש מתחברת שוב ללואיס, לממותה איתן ולאביה.
בינתיים סקראט מחפש את הבלוט שלו ונתפס על ידי הפיראטים לשמש כחיית בידור.
הוא מצליח להימלט ולהגיע לאי דמוי-אולימפוס של יונקים כמותו וסביבם המון בלוטים אך מהתאווה שלו הוא שולף פקק דמוי בלוט ומציף את כל האי.
הסרט גרף סכום הקרוב לסרט הקודם.
הסרט החמישי בסדרה יצא ביולי 2016. סקראט שולח בטעות חללית ענקית לחלל ומתנגש באסטרואיד קטלני הנע לעבר כדור הארץ ומאיים להשמיד אותו.
מני ואלי חיים בעמק עם בתם מישמיש היוצאת עם ממותה בשם ג'וליאן המנסה למצוא חן בעיני מני אך נדחה ושני הצעירים חושבים לעזוב, למורת רוחם של החבורה.
סיד נכשל בניסיונות להרשים עצלניות ומציע להם נישואין מוקדם מדי.
ביום הנישואים של אלי ומני, נראה שמני שוכח לתת מתנה לאלי ואז מופיעים זיקוקי מטאורים בשמיים וכל החיות נסות.
באק הסמור בורח מלהקת דרומזאורים מעופפים הגונבים ביצים ומוצא נבואה עתיקה.
הוא מתרגש ומעלה אותה אל עולם הקרח, מוצא את החבורה ומזהיר אותה מהתרסקות אסטרואיד, אלא אם כן יגיעו למקום בו הוא מתרסק וימנעו ממנו לחזור על כך.
במהלך המסע הם מגלים שאבני האסטרואיד פועלים כמו מגנטים וכך אפשר יהיה למנוע מהאסטרואיד לחזור על ידי האבנים שעל הקרקע.
בסוף הם מגלים מקום אקזוטי, מורכב מגבישי אסטרואיד בשם "גיאוטופיה" אותו מנהיג הלמה שנגרי לאמה וכן חיות הזקנות בהרבה ממראם, עקב גבישי בדולח במקום.
בין החיות ישנה עצלנית זקנה-צעירה, ברוק, המתאהבת בסיד.
סיד מוציא בטעות אחת מאבני הגבישים וכל החיות מזדקנות מיד.
הם מתכננים לזרוק את הגביש הענקי לתוך הר געש וכך ידחו את האסטרואיד.
בינתיים להקת הדרומזאורים הכועסת מוצאת את באק ורוצה לנקום בו ואחר כך להשתלט על כדור הארץ אחרי היונקים, במחשבה שהם יעופפו מעל הפגיעה של האסטרואיד.
באק משכנע אותם לעזור לו וכולם, יחד עם מני וג'וליאן סוחבים את הגביש הענקי לתוך הר הגעש ומצילים את הכדור שנייה לפני שהתנגש בכדור הארץ, אך שבריר בדולח מצליח לחזור לכדור הארץ ולהשיב לגבישים את יכולת ההתחדשות שלהם, מה שמחזיר את מראה של ברוק וגם של סבתי.
בסוף מישמיש מתחתנת עם ג'וליאן וסיד מתחתן עם ברוק ה"צעירה".
סקראט מגיע עם החללית שלו למאדים, מתנגש בה ומשמיד את כל היצורים שחיו בו.
הסרט השישי בסדרה עתיד לצאת לאקרנים בפברואר 2027.
עידן הקרח: הרפתקאות באק ויילד
במהלך יוני 2016, הודיע הבמאי השותף של "עידן הקרח: מסלול התנגשות" שמתוכנן לצאת סרט המשך לזיכיון.
הסרט ייצא ברשת דיסני+ ובמרכזו יתואר הסמור באק בגילומו של סיימון פג, בעולם הדינוזאורים לצידם של קראש ואדי האופוסומים.
בדצמבר 2020 הוחלט ששם הסרט יהיה "עידן הקרח: הרפתקאות באק ויילד" והוא יצא בינואר 2022 ברשת דיסני+.
המדבבים בסרט כוללים את סיימון פג שחוזר לדבב את באק הסמור אך שאר המדבבים חדשים בזיכיון: וינסנט טונג ואהרון הריס בתור קראש ואדי (בהתאמה), ג'סטינה מצ'אדו כזי ואוטקארש אמבודקאר בתור הנבל אורסון.
מטורף נעלם הוא סרט אנימציה קצר שיצא ב-2002 כחלק ממהדורת ה-DVD לסרט הראשון בזיכיון.
הסרט בוים על ידי קרלוס סלדנה.
הסרט הועמד לפרס אוסקר לסרט המונפש הקצר הטוב ביותר ב-2003 הסרט עוסק בסקראט אשר אגר את בלוט האחרון בתוך גזע ענקי שמלא אגוזים אך בסופו של דבר הוא כשל
אין זמן לאגוזים הוא סרט אנימציה קצר מ-2006 שיצא כחלק ממהדורת ה-DVD לסרט השני הזיכיון.
הסרט הועמד לפרס אוסקר לסרט המונפש הקצר הטוב ביותר ב-2007 הסרט עוסק בסקראט אשר חוזר לעתיד הרחוק וגם בסוף אשר חזר ל-20 במאי 20,000 לספירה התקופה שבה הבלוטים נכחדו מזמן וגם באמצע בתקופה הקודמת של הסרט הראשון.
סיד שורד הוא סרט אנימציה קצר שיצא מ-2008 שיצא במקור עבור מהדורת ה-DVD של הורטון שומע מישהו.
הסרט עוסק בסיד אשר מדריך קבוצת ילדים בקמפינג.
במהלך ההרפתקאות שלהם סיד יוצר בטעות נפילת קרחון עצומה שהופכת לגרנד קניון.
סרט קצר שיצא ב-2012 ומציג את חייו של סקראט, עם קטעים שנראו בסרט הרביעי, בו סקראט מחפש את האי סקראטלנטיס.
סרט ההמשך ל"Scrat's Continental Crack-Up" שיצא ב-2012 וגם הוא מבוסס על קטעים מהסרט הרביעי.
סרטים אלה יצאו ב-2016 לצד הסרט החמישי בסדרה ומציגים את מסעותיות של סקראט בחללית, מתוך קטעים שנראו בסרט.
עידן הקרח: חוגגים בגדול הוא סרט טלוויזיוני קצר עם אנימציה ממוחשבת שהוקרן לראשונה בארצות הברית ב-24 בנובמבר 2011, ובישראל הסרט הופץ ב-DVD באותה שנה.
הסרט עוסק בסיד, אשר יוצא לקוטב הצפוני בשביל למחוק את שמו מהרשימה השחורה של סנטה קלאוס.
עידן הקרח: בריחתה של הביצה
עידן הקרח: בריחתה של הביצה הוא סרט טלוויזיוני קצר עם אנימציה ממוחשבת שהוקרן לראשונה בארצות הברית ב-20 במרץ 2016. הסרט עוסק בעלילות סיד השומר על ביצים לקראת חג הפסחא, אך הביצים נגנבות בידי הארנב סקווינט שמנסה לנקום במני על הרס ספינת הפיראטים של צוותו וסיד יוצא להחזיר אותם.
מנהלת רשת אולפני המאה ה-20, סטייסי סניידר הודיע על פיתוח של תוכנית טלוויזיה המבוססת על הסדרה שתלווה את חייו של הסמור באק.
תוכנית טלוויזיה זו אמורה לצאת ברשת דיסני+.
ב-15 באפריל 2022 עלתה מיני-סדרה בת 6 פרקים קצרים על סקראט וגורו, סקראט הקטן.
היא מבוימת בידי דוני לונג ומדבבים בה כריס וודג' וקארי וולגרן.
הופעות חיה בשם: "Ice Age Live!
A Mammoth Adventure" היא הופעת קרח משולבת שמתבססת על סיפורי שלושת הסרטים הראשונים והופקה במשך 2012 על ידי גאי קארון ומיכאל קארי, כשהתצוגות המקדימות שלה התרחשו בקארדיף ובנוטינגהאם, עם תוכנית הופעות שמבקרת ביותר מ-30 מדינות תוך 5 שנים.
באוגוסט 2016 הופעה זו הסתיימה והוחלפה בהופעה אחרת מאמריקה הצפונית, תחת השם: "Ice Age On Ice".
פארק שעשועים המבוסס על דמויות ומתקנים הקשורים לעידן הקרח היה אמור להיפתח ב-2019 בפארק "20th Century Fox World" של חברת פוקס המאה ה-20 המשולב באתר גנטינג היילנדס שבקואלה לומפור, בירת מלזיה.
עידן קרח - שוחרר ב-2002 על ידי Game Boy Advance.
עידן קרח 2: נמסים מצחוק שוחרר ב-2006 על ידי Sierra Entertainment לפלייסטיישן 2' נינטנדו גיימקיוב, גיים בוי אדוונס, נינטנדו DS, Xbox ו-PC.
כפר עידן הקרח - משחק המיועד לפלאפונים חכמים המבוסס על הסרט הרביעי.
המשחק שוחרר על ידי Gameloft ב-5 באפריל 2012. המשחק ניתן להורדה למכשירי אייפון, אייפד ו-אנדרואיד.
עידן הקרח 3: עלייתם של הדינוזאורים - משחק המבוסס על הסרט השלישי.
פותח על ידי Activision והופץ ב-30 ביוני 2009.
עידן ויצמן (נולד ב-20 באפריל 1985) הוא כדורגלן ישראלי המשחק בעמדת הבלם בשמשון כפר קאסם מליגה א' דרום.
ויצמן החל את הקריירה במחלקת הנוער של מכבי חיפה ובשנת 2000 עבר לנווה יוסף.
בשנת 2004 החל לשחק בקבוצת הבוגרים של מכבי עירוני קריית אתא בליגה הארצית.
בסיום העונה עבר להפועל עכו מהליגה הלאומית, במדיה שיחק שנתיים.
לקראת עונת עבר ויצמן לשחק במ.כ.
נצרת עילית מהליגה הלאומית, ובמהלך העונה ועבר להכח עמידר רמת גן מאותה הליגה.
עם הכח עמידר רמת גן עלה לליגת העל לאחר שהקבוצה סיימה במקום הראשון בליגה הלאומית.
ויצמן שיחק עם הקבוצה בליגת העל בעונת ובסיומה עבר למועדון ספורט אשדוד בה שיחק בעונת .
את עונת החל בהפועל חיפה אולם במהלכה עבר לבני סכנין, במדיה שיחק שנתיים וחצי.
בקיץ 2013 חתם ויצמן בקבוצת סימורק זאקאטאלה מהליגה האזרית הראשונה.
ויצמן שיחק שנתיים במדי הקבוצה, ובתום עונת סיים את חוזהו במועדון.
ב-1 באוקטובר 2015 חתם בהפועל עפולה מהליגה הלאומית.
בתחילת עונת 2016 חתם בעירוני טבריה מליגה א' צפון.
בקיץ 2018 חתם בהפועל רובי שפירא חיפה מליגה א'.
ב-14 ביולי 2019 ויצמן חתם בהפועל מגדל העמק.
בדצמבר 2020 עבר לשחק בעירוני טבריה.
בחודש מרץ 2021 מונה למאמנה הזמני של הקבוצה.
כיום הוא מאמן בנהלל יזרעאל.
עידן זילברשטיין (נולד ב-1966) הוא מחזאי, במאי, מלחין ומעבד מוזיקלי ישראלי.
עידן זילברשטיין נולד וגדל בקריית מוצקין.
יובל, אחיו, הוא טכנאי קול בהופעות ובהקלטות.
איתי, אחיו השני, הוא כותב, מלחין ומפיק מוזיקלי.
זילברשטיין למד לנגן ולהלחין באופן עצמאי.
בצה"ל שירת בלהקת הנח"ל 85 (בבימויו של צדי צרפתי), המחזור הראשון של הלהקות הצבאיות שחידש פעילות אחרי שהרמטכ"ל רפאל איתן הקפיא את פעילותן.
בלהקה שירת כזמר ושם פגש את פזית נוני, שעתידה להיות אשתו.
יחד עם פזית נוני כזמרת ושני נגנים בוגרי רימון – שמיל פרנקל וגיל שטראוס – הקים את "נע לשבט" הרכב רוק מראשוני דומינו גרוס, הופיעו במועדונים "רוקסן" ו"מאחורי הים".
הוא הקים מרכז לאומנויות הבמה בפנימיית אורט נתניה.
החל משנת 1988 מלמד בני נוער במקומות שונים, בהם קבוצת תיאטרון באגף הנוער בכלא השרון, איתם העלה את ההצגה "מעגל זגופ".
פרויקט ארוך שנים בפנימיית "אורט" נתניה.
"סטוטה לדסטה" – פרויקט עם אוכלוסיית עולים מאתיופיה בבאר שבע.
קבוצת התיאטרון של "אורט" גאולה, תל אביב, שפעלה במשך שבע שנים.
"לקול השדים והרוחות" – התאטרוק, אשדוד, קבוצת אומנות חברתית בבימויה של זמירה רון.
ניהול אומנותי של מחנה הרוק והמחנה הבין-תחומי – החברה למתנ"סים.
בשנת 2018, בעקבות יוזמה של עירית פרנק, הקים זילברשטיין את אנסמבל זָגוֹפַּ, (ZAGOPA) בתיאטרון הסמטה.
האנסמבל כלל שחקנים, רקדנית, זמרת אופרה, אמן קולנוע, אמנית קרקס ועוד וחקר שפה של תיאטרון מודרני, פוסט דרמטי.
לאחר תהליך של כשנה, העלה האנסמבל את פרי המחקר.